યાદ રહે, અહીં ખરીદનાર અને વેચનાર, બન્નેની હાલત સરખી છે. બન્ને મધ્યમવર્ગીય છે. મોંઘવારીના ખપ્પરમાં બન્ને જુદી જુદી રીતે ભીંસાય છે. એક પીડિત અને બીજો પીડક હોય એવું હરગીઝ નથી. બન્ને પરેશાન છે અને ડૂંગળીના ભાવ વધ્યા એમાં બશીરભાઈનો કોઈ વાંક નથી. બશીરભાઈ આગાહી કરે છે કે આવતીકાલે આ ચાર રૂપિયે કિલોનો ભાવ તમને સસ્તો લાગે તો નવાઈ ન પામતા! એ અલ્લાહને સંબોધીને જાણે કવિ પ્રત્યે અને જાત પ્રત્યે દિલસોજી પણ વ્યક્ત કરે છે.